মানবের কল্যাণে ইসলামের মূল হাতিয়ারটি হলো তার শিক্ষা নীতি। এবং সে শিক্ষানীতিতে ইসলামের বুনিয়াদি শিক্ষাগুলি অতি সুস্পষ্ট। পবিত্র কোরআনের পাতায় বা মহান নবীজী (সাঃ)র জীবনের দিকে সামান্য নজর দিলেই সেটি সহজেই চোখে পড়ে। নবীজী (সাঃ)র জীবন হলো পবিত্র কোরআনের জীবন্ত তফসির। তাই যারা কোরআনকে বুঝতে চায়, সে বুঝার কাজে শিক্ষা নিতে হয় নবীজী (সাঃ)র জীবন থেকে। নবীজী (সাঃ)র জীবনে শুধু নামায-রোযা, হজ-যাকাত ও যিকর ছিল না, ছিল শরিয়ত, হুদুদ, কেসাস, জিহাদ, শুরা ও মুসলিমদের মাঝে একতার প্রতিষ্ঠা। ছিল মুসলিমদের একটি শক্তিশালী রাজনৈতীক ও সামরিক শক্তি রূপে বিশ্বের অঙ্গণে প্রতিষ্ঠা দেয়ার আমৃত্যু জিহাদ। একারণেই তিনি শুধু রাসূল ছিলেন না, ছিলেন রাষ্ট্রপ্রধান। ছিলেন সেনাকমান্ডার। তিনি যেমন যুদ্ধের পরিকল্পনা করতেন, তেমনি সেনা-প্রধানদের নিয়োগ দিতেন। তিনি যেমন অন্য রাষ্ট্রে দূত পাঠাতেন, তেমনি অন্যদের সাথে চুক্তিও করতেন। মুসলিম হওয়ার অর্থ তো নবীজী (সাঃ)র এ সূন্নত নিয়ে বাঁচা। যাদের জীবনে নবী-জীবনের সে সূন্নত নাই, বুঝতে হবে তারা যেমন নবীজী (সাঃ)কে বুঝেনি, তেমনি বুঝেনি পবিত্র কোরআনকেও। অথচ হতে পারে জীবনে তারা বহুবার সমগ্র কোরআন তেলাওয়াত করেছেন, হয়তো পবিত্র কোরআনে হাফেজও হতে পারেন। হয়তো আলেম, মোহাদ্দেস, মোফাচ্ছের, মসজিদের ইমাম, সুফি, পীর-মাশায়েখ রূপে সমাজে তাদের প্রতিষ্ঠাও থাকতে পারে। বাংলাদেশের ন্যায় দেশগুলিতে এমন ব্যক্তিদের সংখ্যা লক্ষ লক্ষ। কিন্তু এ মুসলিম দেশগুলিতে শরিয়ত, হুদুদ, কেসাস, খেলাফত, মুসলিম ঐক্য ও জিহাদের ন্যায় অবশ্য পালনীয় বিধানগুলি প্রতিষ্ঠিত না হওয়ার বিষয়টি চোখে আঙ্গুল দিয়ে দেখিয়ে দেয়, পবিত্র কোরআন ও নবীজী (সাঃ)র সূন্নত বুঝার ক্ষেত্রে কতটা শূণ্যতা রয়ে গেছে। যা বেঁচে আছে তা হলো ধর্মের নামে বিশাল বিশাল ব্যবসা। ইসালামের সেক্যুলারিস্ট শত্রুগণ যেমন ভিন্ন ভিন্ন ভাষা, গোত্র,অঞ্চলের নামে বিভক্তির দেয়াল গড়েছে, এরাও তেমনি নিজেদের ধর্ম-ব্যবসা বাঁচাতে দেয়াল গড়েছে নানা প্রকার দল, মাজহাব, ফেরকা ও সুফি তরিকার নামে। মুসলিমদের মাঝে ঐক্য গড়া যে ফরজ এবং সে একতা গড়তে হলে যে বিভক্তির দেয়াল ভাঙ্গতে হয় -সে সামান্য বোধটুকুও তাদের মধ্যে নাই। বরং তাদের অনেকে ইসলামের পরিচিত শত্রুদের সাথে সুর মিলিয়ে নবীজী (সাঃ)র যুগের শরিয়ত, হুদুদ, কেসাস, খেলাফত ও একতা প্রতিষ্ঠার জিহাদকে সন্ত্রাস বা মৌলবাদ বলছে। ইসলামের প্রতিষ্ঠা রুখতে তাদের অনেকে হাত মিলিয়েছে স্বৈরাচারি শাসকদের সাথে। এসবই হচ্ছে পবিত্র কোরআনের জ্ঞানদান ও জ্ঞানার্জনে ভয়ানক ব্যর্থতার কারণে। সে ব্যর্থতা শুধু কলেজ-বিশ্ববিদ্যালয়ে নয়, ধর্মীয় মাদ্রসাগুলোতেও। মুসলিম দেশগুলি যখন দেশী বা বিদেশী সেক্যুলারিস্ট শক্তির হাতে অধিকৃত হয়, শিক্ষানীতিতে সেক্যুলার এজেন্ডা তখন শুধু স্কুল, কলেজ ও বিশ্ববিদ্যালয়ে সীমিত থাকে না, প্রতিষ্ঠা পায় মসজিদ-মাদ্রসাতেও। তখন ধর্মের নামে বাড়ে ধর্ম ব্যবসা। শিক্ষার নামে তখন ভয়ানক অপরাধ ঘটে পবিত্র কোরআন ও নবীজী(সাঃ)র আদর্শের বিরুদ্ধে। ছাত্রদের দৃষ্টি থেকে তখন লুকানো হয় পবিত্র কোরআনের শিক্ষা ও নবীজী(সাঃ)র আদর্শ। উদ্দেশ্য, ইসলামকে শুধু রাষ্ট্রে নয়, ব্যক্তির জীবনেও পরাজিত রাখা। ইসলামবৈরী শিক্ষানীতির কারণে মুসলিম দেশগুলিতে যতই বাড়ছে স্কুল-কলেজ ও মাদ্রসার সংখ্যা, ততই বাড়ছে নবীজী (সাঃ)র যুগের ইসলামের সাথে শত্রুতা। ইসলামের পরাজয়টি তাই শুধু প্রশাসন, রাজনীতি, সংস্কৃতি, আইন-আদালত ও সংসদের অঙ্গণে সীমিত নয়, ছেয়ে গেছে মসজিদ-মাদ্রাসা, পীরের হালকা ও ইসলামী দলগুলোর দফতরেও।